Cuneiform Tablet CCT 1 7b (BM 113470)
Cuneiform tablet, dated to the Old Assyrian Period (ca. 1950-1850 BC).
Genre: debt note
Transliteration:
KIŠIB be-lúm-ba-ni DUMU a-šur-be-el-a-wa-tim KIŠIB LUGAL-sú-en₆ DUMU ma-ni-a KIŠIB we-re-ṣí DUB.SAR KIŠIB ni-mar-IŠTAR DUMU PUZUR₄-sú-en₆ 12 GÚ URUDU ší-kam SIG₅ i-ṣé-er ni-mar-IŠTAR bu-za-zu i-šu iš-tù ḫa-mu-uš-tim ša šu-ma-li-ba-a-šur ITU.KAM ša ke-na-tim li-mu-um ša qá-tí sá-ma-a a-na ITU.2.KAM i-ša-qal šu-ma lá ìš-qú-ul 1.5 ma-na.TA a-na bi₄-il₅-tim i ITU.KAM ṣí-ib-tám ú-ṣa-áb ṭup-pá-am a-ni-am a-na il₅-mì-tí DUMU šu-IŠTAR áp-qí-id IGI a-šur-i-dí-in DUMU šu-IŠTAR IGI i-dí-sú-en₆ DUMU i-na-sú-en₆